Anna Signeul

Anna Signeul (s. 20. toukokuuta 1961 Falun) on ruotsalainen jalkapallovalmentaja ja entinen jalkapalloilija. Heinäkuusta 2017 heinäkuuhun 2022 hän toimi Suomen naisten jalkapallomaajoukkueen päävalmentajana. 

Pelipaikaltaan Signeul oli keskikenttäpelaaja. Hän aloitti uransa vuonna 1972–1978 kotikaupunkinsa seuran Falu BS:n paidassa. Peliurallaan Signeul pelasi 240 ottelua Ruotsin korkeimmalla sarjatasolla Damallsvenskanissa IK Bragen ja Strömsbro IF:n riveissä.http://svenskfotboll.se/arkiv/tidigare/2002/04/anna-signeul/ Hän lopetti uransa vuonna 1992.

Valmentajanuransa Signeul aloitti vuonna 1981 IK Bragessa pelatessaan seurassa myös samaan aikaan. Vuosina 1996–2004 hän toimi Ruotsin nuorten maajoukkueiden valmentajana johtaen alle 19-vuotiaat naiset Euroopan-mestaruuteen vuonna 1999 ja pronssille edeltävänä vuonna. Vuonna 2005 hänet nimettiin Skotlannin naisten jalkapallomaajoukkueen päävalmentajaksi. Päävalmentajakautensa aikana Signeul vei skotlantilaista naisjalkapalloa paljon eteenpäin ja johti maan historiansa ensimmäistä kertaa EM-kilpailuihin vuonna 2017.https://www.palloliitto.fi/uutiset/maajoukkueet/anna-signeul-odottaa-jo-uutta-haastetta  Hänelle on kertynyt yli 150 peliä Skotlannin valmentajana.http://www.scottishfa.co.uk/football_manager_profile.cfm?page=1887&managerID=20&squadID=2 

Tammikuussa 2017 Signeul valittiin Suomen naisten jalkapallomaajoukkueen eli ”Helmarien” päävalmentajaksi. Hän aloitti työssään EM-kilpailuiden 2017 jälkeen. Hänet erotettiin heinäkuussa 2022, ja tilalle valittiin Marko Saloranta.Paavo Forsberg: Mtv Urheilu: Anna Signeulille lähtöpassi Helmareiden peräsimestä Yle uutiset 25.5.2022. Viitattu 25.5.2022

Signeul valmensi Suomen maajoukkueen EM-kilpailuihin 2022. Kisapaikka varmistui Helmarien voitettua Portugalin EM-karsintaottelussa Helsingissä 19. helmikuuta 2021. Portugali-voitto varmisti myös EM-karsintalohkon ykkössijan.

 Lähteet 

Luokka:Ruotsalaiset jalkapalloilijat
Luokka:Ruotsalaiset jalkapallovalmentajat
Luokka:Vuonna 1961 syntyneet
Luokka:Elävät henkilöt